**«ΑΠΟΚΑΤΑΣΤΑΣΗ ΙΕΡΟΥ ΝΑΟΥ ΠΡΟΣΚΥΝΗΜΑΤΟΣ ΜΕΓΑΛΗΣ ΠΑΝΑΓΙΑΣ ΣΤΗ ΧΑΛΚΙΔΙΚΗ»**

Το έργο «**Αποκατάσταση Ιερού Ναού Προσκυνήματος Μεγάλης Παναγιάς στη Χαλκιδική**» εντάχθηκε στο Επιχειρησιακό Πρόγραμμα «Κεντρική Μακεδονία 2014-2020» με προϋπολογισμό 635.727,35 €, χρηματοδότηση από το Ευρωπαϊκό Ταμείο Περιφερειακής Ανάπτυξης και δικαιούχο την Διεύθυνση Αναστήλωσης Βυζαντινών και Μεταβυζαντινών Μνημείων.



Ο Ι. Ν. Προσκυνήματος Μεγάλης Παναγίας κτίστηκε το 1862 στη θέση 'Άγιος Κωνσταντίνος', όπου βρέθηκε η θαυματουργή εικόνα της Παναγίας καθώς και πηγή Αγιάσματος. Πρόκειται για τρίκλιτη ξυλόστεγη βασιλική. Το έργο περιλαμβάνει τις εξής εργασίες: A: Εργασίες αποξηλώσεων – καθαιρέσεων, Β. Εργασίες αποκατάστασης λίθινου περιβλήματος Ι. Ναού. Γ. Εργασίες κατασκευής νέου νάρθηκα, κωδωνοστασίου ανάπλασης, υπόσκαφου αγιάσματος και περιβάλλοντα χώρου. Δ. Εργασίες συντήρησης και αποκατάστασης στο εσωτερικό του Ι. Ναού: νέα οπτοπλινθοδομή πλήρωσης εσοχών στη ζώνη των παραθύρων, επιχρίσματα, αποκατάσταση-συμπλήρωση ξύλινων οροφών, επίστρωση δαπέδου με μάρμαρο, κατασκευή και τοποθέτηση νέων παραθύρων, υδροχρωματισμοί, ελαιοχρωματισμοί σε ξύλινες επιφάνειες,συντήρηση μεταλλικών θυρών - ξυλόγλυπτου διακόσμου (τέμπλου, άμβωνα, θρόνου), κατασκευή νέας Η/Μ εγκατάστασης στο χώρο του νάρθηκα. Κατασκευή ενημερωτικών πινακίδων και σε γραφή Braille και εκτύπωση φυλλαδίων ενημέρωσης,και σε γραφή Braille.



Με την Πράξη αποκαθίσταται και αποδίδεται ασφαλές στον κοινό ένα μοναδικό μνημείο, και παράλληλα προστατεύεται και αναδεικνύεται η πολιτιστική κληρονομιά του τόπου. Καθώς η συγκεκριμένη δράση αναμένεται να συμβάλει στην πολιτιστική προβολή της περιοχής και στην αύξηση της επισκεψιμότητας, θα προκύψουν οφέλη και για την τοπική κοινωνία με την προώθηση του τουρισμού και την τόνωση της τοπικής οικονομίας της ευρύτερης περιοχής. Από την Πράξη θα ωφεληθούν οι μόνιμοι κάτοικοι της ευρύτερης περιοχής με την αναβάθμιση της ποιότητας ζωής , η τοπική αγορά εργασίας και η τοπική οικονομία μέσω υλοποίησης του έργου καθώς και οι επισκέπτες και προσκυνητές της περιοχής.

